section_heading: Kruhovac kao hrana
paragraph_text: Termički obrađen kruhovac može se jesti samostalno, ali i kao dodatak raznim drugim jelima. Jedno od najuobičajenih jela od kruhovca je pire od njegovih fermentiranih plodova, pomiješan s kokosovim mlijekom zapečen na listu banane. Ponekad se peče cijeli plod na otvorenoj vatri, a zatim se ispečena unutrašnjost vadi van i miješa s drugim sastojcima, kao što su kokosovo mlijeko, šećer i maslac, ili pečeno meso i voće. Ponekad se tako pripravljena jela dodatno kuhaju.